— Калектыў “Огненные Вороны” — гэта трое чалавек. Мы ўсе працуем абсалютна ў розных сферах і пры гэтым нас цесна звязала любоў да вогненнага мастацтва. Самі шыем касцюмы для выступленняў, майструем неабходны рэквізіт. Адной з “фішак” нашай брыгады з’яўляецца вогненны шар — самы вялікі ў рэспубліцы, ніхто з “калег па цэху” не можа пахваліцца рэквізітам такіх памераў. Штогод у Лідзе мы ладзім вялікае мерапрыемства гарадскога маштабу, а таксама заўсёды з вялікім задавальненнем удзельнічаем у розных фестывалях накшталт пастаўскага.